Zadeva: OSEBNA VAROVALNA IN DRUGA OPREMA POTREBNA NA USPOSABLJANJU ZA PRIDOBITEV POKLICA GASILEC V LETU 2024

V nadaljevanju se nahaja seznam potrebne osebne varovalne in druge opreme, ki je potrebna na usposabljanju za pridobitev poklica gasilec:

* gasilska dvodelna ognjevarna obleka izdelana v skladu z EN 469 **– obvezno 2 kpl.** (ena je lahko starejša za izvajanje manj zahtevnih vaj),
* gasilski kombinezon za gašenje požarov v naravi in vaje tehničnega reševanja (priporoča se za del usposabljanja, ki se izvaja v naravnem okolju in za vaje tehničnega reševanja v spomladansko poletnem času),
* gasilska ognjevarna obutev z dodatno zaščito proti urezu z motorno žago (EN 15090 in EN 381 - Class 1 ali 2); v kolikor obutev nima vgrajene zaščite proti urezu z motorno žago, je potrebno nuditi kandidatu za čas dela z motorno žago ločeno protiurezno obutev,
* gasilske ognjevarne rokavice (EN 659) **– obvezno 2 para**,
* gasilska čelada z vizirjem in ognjevarno zavesico za zaščito celega vratu (EN 443),
* gasilska ognjevarna podkapa (dvoplastna, elastična odprtina za obraz) – **obvezno 2 kosa**,
* gasilska ognjevarna podobleka (dolgi rokav in dolge hlačnice) – **obvezno 2 kpl.**,
* delovne rokavice za izvajanje vaj tehničnega reševanja, npr. razrez vozil, delo z ostalo tehnično opremo (EN 388):
  + odpornost na obrabo – stopnja zaščite minimalno 3,
  + odpornost na prerez – stopnja zaščite minimalno 4,
  + odpornost na trganje – stopnja zaščite minimalno 3,
  + odpornost na prebod – stopnja zaščite minimalno 3,
* čelada za tehnično reševanje (EN 16473) – priporoča se za spomladansko poletni del usposabljanja, ko se izvajajo vaje tehničnega reševanja,
* čelada za gašenje v naravi (EN 16471) – priporoča se za del usposabljanja, ki se izvaja v naravnem okolju,
* rokavice z odrezanimi prsti za izvajanje vaj tehničnega reševanja z vrvno tehniko - priporočljivo,
* hlače ali hlačnice proti urezu z motorno žago (EN 381 Class 1 ali 2) – potrebne za del usposabljanja, ki se izvaja v naravnem okolju z motorno žago (opremo lahko zagotovi tudi izvajalec usposabljanja za varno delo z motorno žago),
* delovna čelada z zaščitno mrežico in glušniki za delo z motorno žago – potrebna za del usposabljanja, ki se izvaja v naravnem okolju z motorno žago (opremo lahko zagotovi tudi izvajalec usposabljanja za varno delo z motorno žago),
* pomožna vrvica dolžine 5 m in premera 8 mm (EN 564),
* tanke bombažne rokavice za delo v plinotesnih oblekah za nevarne snovi – 3 pari,
* latex ali vinilne rokavice ustrezne velikosti za vaje prve in nujne medicinske pomoči ter tehničnega reševanja – 100 kos
* brezbarvna oz. rahlo tonirana zaščitna očala za zaščito pred letečimi delci (EN 166),
* čepki za ušesa (EN 352-2) – 10 parov,
* gasilski pozicijski pas za delo na lestvi s popkovino in vponko (EN 358),
* respirator za zaščito dihal (EN 149 – FFP2) – 5 kosov in (EN 149 – FFP3) – 5 kosov,
* bidon za napitke,
* gasilska delovna uniforma »station uniform« (bluza, hlače, kapa s šiltom in navadna volnena kapa); kratke hlače kot del delovne uniforme v času usposabljanja niso dovoljene,
* majica brez ovratnika (temno modre barve) – najmanj 5 kos,
* gasilski pulover (temno modre barve),
* gasilski puli (temno modre barve),
* gasilska srajca (temno modre ali sive barve),
* čevlji (črni, nizki, brez okraskov, narezan podplat),
* nogavice (temne barve),
* pribor za čiščenje in vzdrževanje čevljev in obleke,
* univerzalno žepno orodje v etuiju (Leatherman, Wenger, ...) – priporočljivo,
* manjša in večja brisača,
* trenirka,
* telovadne hlače,
* športni copati (supergi),
* kopalke,
* kopalna brisača,
* natikači za bazen,
* osnovni pribor za pisanje in risanje,
* prazni listi za izdelavo zapiskov (fascikel za shranjevanje zapiskov in pregradne kartone dobijo kandidati v ICZR).

Pripravil:

|  |  |
| --- | --- |
| Marko Zibelnik  pedagog/andragog II | Leon Behin  sekretar  generalni direktor |